**Протокол №2**

 **от 22.05.2023г.**

**РЕШЕНИЕ**

**№ 2**

**от 22 май 2023 година**

 **За:** Промяна предназначението на земеделски земи за

неземеделски нужди и утвърждаване на площадки

и трасета за проектиране

**КОМИСИЯТА по чл.17, ал.1, т.1 от ЗОЗЗ**

**Р Е Ш И:**

**I. На основание чл. 24, ал. 2 от Закона за опазване на земеделските земи и чл. 41, ал. 1 от Правилника за прилагане на Закона за опазване на земеделските земи, променя предназначението на земеделска земя за собствени неземеделски нужди, както следва:**

1. На 27925 кв. м. земеделска земя, седма категория, неполивна, собственост на „Е. Д. 2014“ ЕООД, за изграждане на обект: „Производство на електрическа енергия от възобновяеми източници и трафопост – Фотоволтаична централа”, поземлен имот с идентификатор 44238.219.1 по кадастралната карта и кадастралните регистри на град Лом, местност „Рушемова воденица”, община Лом, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 8, т. 4 на тарифата в размер на 2613,78 лева.

2. На 1425 кв. м. земеделска земя, пета категория, неполивна, собственост на А. Д. С., за изграждане на обект: „Производствени дейности и жилищно строителство”, поземлен имот с идентификатор 03928.201.146 по кадастралната карта и кадастралните регистри на град Берковица, местност „Раковица”, община Берковица, област Монтана, при граници, посочени в приложените скица и влязъл в сила ПУП – ПЗ.

Собственикът на земята да заплати на основание чл. 30, ал. 1 от ЗОЗЗ, такса по чл. 6, т. 2 и т. 7 на тарифата в размер на 3056.62 лева и да отнеме и оползотвори хумусния пласт от терена, върху който ще се извършва строителство.

**II. На основание чл. 59а, ал. 2 и чл. 59б, ал. 2 от Правилника за прилагане на Закона за опазване на земеделските земи (ППЗОЗЗ), във връзка с §25 от ПР към Постановление № 99/22.04.2016г. за ИД на ППЗОЗЗ:**

3. Разрешава временно ползване за срок до 09.05.2026 г. на 150 кв.м. земеделска земя, четвърта категория, собственост на Oбщина Б., за нуждите на „А1 Т. Б.” ЕООД, за поставяне на Базова станция MON 0049 „Люта” в част от поземлен имот с идентификатор 11418.872.1 по кадастралната карта и кадастралните регистри на село Владимирово, местност „Мерата”, община Бойчиновци, област Монтана, при граници посочени в приложената скица-проект.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**